CELEX: 32007D0165
Language: sl
Date: 2007-03-14 00:00:00
Title: 2007/165/ES: Odločba Komisije z dne 14. marca 2007 o spremembi Odločbe 96/4/ES o odobritvi metode za razvrščanje prašičjih trupov v Avstriji (notificirano pod dokumentarno številko C(2007) 833)

15.3.2007   
            
            
               SL
            
            
               Uradni list Evropske unije
            
            
               L 75/24
            
         
      ODLOČBA KOMISIJE
   
   z dne 14. marca 2007
   o spremembi Odločbe 96/4/ES o odobritvi metode za razvrščanje prašičjih trupov v Avstriji
   (notificirano pod dokumentarno številko C(2007) 833)
   (Besedilo v nemškem jeziku je edino verodostojno)
   (2007/165/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984, ki določa lestvico Skupnosti za razvrščanje prašičjih trupov (1), in zlasti člena 5(2) Uredbe,
   ob upoštevanju naslednjega:
   
               (1)
            
            
               Z Odločbo Komisije 96/4/ES (2) je bilo Avstriji dovoljeno, da uporabi metodo za razvrščanje prašičjih trupov, ki se imenuje „Zwei-Punkte-Meßverfahren (ZP)“.
            
         
               (2)
            
            
               Zaradi tehničnega razvoja je avstrijska vlada prosila Komisijo, da ji odobri uporabo nove enačbe za metodo, ki se uporablja v skladu z Odločbo 96/4/ES, in je predložila zahtevane podrobnosti, kot zahteva člen 3 Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (3).
            
         
               (3)
            
            
               Ocena te zahteve je pokazala, da so pogoji za odobritev nove metode razvrščanja izpolnjeni.
            
         
               (4)
            
            
               Odločbo 96/4/ES je treba zato ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Upravljalnega odbora za svinjsko meso –
            
         SPREJELA NASLEDNJO ODLOČBO:
   Člen 1
   Priloga k Odločbi 96/4/ES se nadomesti z besedilom iz Priloge k tej odločbi.
   Člen 2
   Ta odločba je naslovljena na Republiko Avstrijo.
   
      V Bruslju, 14. marca 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 1, 3.1.1996, str. 9. Odločba, kakor je bila spremenjena z Odločbo 97/813/ES (UL L 334, 5.12.1997, str. 41).
   
      (3)  UL L 285, 25.10.1985, str. 39. Uredba, kakor je bila nazadnje spremenjena z Uredbo (ES) št. 1197/2006 (UL L 217, 8.8.2006, str. 6).
   
      PRILOGA
      
         
            „PRILOGA
            ZWEI-PUNKTE-MESSVERFAHREN (ZP)
            
                        1.
                     
                     
                        Razvrščanje prašičjih trupov se opravi z metodo, imenovano ‚Zwei-Punkte-Messverfahren (ZP)‘.
                     
                  
                        2.
                     
                     
                        Delež mesnatosti trupa se izračuna v skladu z naslednjo enačbo:
                        
                           ŷ = 48,7719 – 0,48330 × a + 0,23127 × b
                        
                        kjer je:
                        
                                    ŷ
                                 
                                 
                                    =
                                 
                                 
                                    ocenjeni odstotek mesnatosti trupa,
                                 
                              
                                    a
                                 
                                 
                                    =
                                 
                                 
                                    debelina tolšče v milimetrih (vključno s kožo), ki je vidna v reži, v njenem najožjem delu, ki pokriva mišico Musculus glutaeus medius,
                                    
                                 
                              
                                    b
                                 
                                 
                                    =
                                 
                                 
                                    debelina ledvene mišice, vidne v reži, kot najkrajša razdalja med sprednjim (lobanjskim) delom mišice Musculus glutaeus medius in gornjim (hrbtnim) robom hrbteničnega kanala (v milimetrih).
                                 
                              Enačba velja za trupe, ki tehtajo med 70 in 130 kilogrami.“